Saak teruggetrek teen platejoggie wat glo inmeng | Maroela Media
Saak teruggetrek teen platejoggie wat glo inmeng
Nomvula Nkosi (DJ Miss Rain) Foto: Nkomazi FM, Facebook
Die saak teen 'n platejoggie van 'n gemeenskapsradiostasie in Mpumalanga wat in hegtenis geneem is in verband met dwarsboming van die gereg, is Maandag teruggetrek.
Nomvula Nkosi (25), beter bekend as DJ Miss Rain by Nkomazi FM, is Saterdag in KaMhlushwa naby Malalane in hegtenis geneem, het 'n Sapa-korrespondent berig.
Luitenant Mzwandile Nyambi, woordvoerder vir die polisie, het gesê Nkosi is in hegtenis geneem toe sy ingemeng het terwyl polisiebeamptes drie mans in hegtenis geneem het toe hulle glo dagga naby 'n laerskool gerook het.
"Ons beamptes het reageer op 'n wenk en drie mans en 'n meisie naby Laerskool KaMhlushwa opgespoor," het Nyambi gesê. "Die mans is deursoek en hulle het dagga in vuurhoutjieboksies by hulle gehad." Nyambi het gesê die mans is in hegtenis geneem op aanklag van die besit van dagga, maar hulle kon elkeen 'n skulderkenningsboete van R300 betaal en is dadelik vrygelaat.
Die saak teen Nkosi is teruggetrek voordat sy Maandag in die Tonga-landdroshof kon verskyn.
Nederlandse verslag oor MH17 verwag
maar moet sy nie nou van "ietsie anders" aangekla word nie, ek meen, kyk haar hare. o gats vergeet ek, sy is nie n student op n privaat partytjie nie